Στο κτίριο όπου στεγάζεται το ΤΑΙΠΕΔ, επί της οδού Κολοκοτρώνη 1-3 στο κέντρο της Αθήνας, εισέβαλε στις 8:10 το πρωί η αναρχική ομάδα «Ρουβίκωνας».

Μέλη της ομάδας αναρχικών προξένησαν σοβαρές ζημιές στα γραφεία, στον 7ο όροφο. Μεταξύ άλλων, έσπασαν τζάμια, υπολογιστές, λάπτοπ, εκτυπωτές και κάμερες, ενώ κατέστρεψαν και έγγραφα πριν εξαφανιστούν.Η Αστυνομία πραγματοποιεί έρευνα για τον εντοπισμό και τη σύλληψή τους.

Με ανάρτησή της στην ιστοσελίδα indymedia, η ομάδα «Ρουβίκωνας» ανέλαβε την ευθύνη της επίθεσης, ενώ έχει ανεβάσει και σχετικό βίντεο.

«Οι σεκιούριτι που φύλασσαν την είσοδο του κτιρίου κρατήθηκαν από μια περιφρούρηση της ομάδας η οποία τους αφαίρεσε τους ασυρμάτους τους και οι σύντροφοι αποχώρησαν ανενόχλητοι. Το κτήριο του ΤΑΙΠΕΔ φυλάσσεται σε 24ωρη βάση από ΔΕΛΤΑδες και ΟΠΚΕ αλλά αυτό φαίνεται ότι δεν εμπόδισε την επίθεση και την ισοπέδωση του ορόφου…» αναφέρει, μεταξύ άλλων η ομάδα αναρχικών.

Newsroom ΑΛΤΕΡ ΕΓΚΟ